pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยเตรียมจีบฮังการีลงทุนใน EEC หนุนใช้ไทยเป็นฐานการผลิตส่งออกในเอเชีย
วันศุกร์ที่ 17 พฤศจิกายน 2560
ไทยเตรียมจีบฮังการีลงทุนใน EEC หนุนใช้ไทยเป็นฐานการผลิตส่งออกในเอเชีย
‘รมว.พาณิชย์’ จะหารือกับรัฐมนตรีว่าการกระทรวงการต่างประเทศและการค้า ประเทศฮังการี (H.E. Mr. Péter Szijjártó) กระชับความสัมพันธ์ทางการค้าการลงทุนระหว่างไทยและฮังการีให้แน่นแฟ้น พร้อมเชิญชวนฮังการีเข้ามาลงทุนใน EEC
ให้ไทยเป็นฐานการลงทุนและผลิตสินค้าเพื่อส่งออกในภูมิภาคเอเชีย
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่ามีกําหนดจะพบกับ H.E. Mr. Péter Szijjártó รัฐมนตรีว่าการกระทรวงการต่างประเทศและการค้า ประเทศฮังการี ในวันที่ 19 พฤศจิกายน 2560 ณ กรุงเทพฯ เพื่อกระชับความสัมพันธ์ทางการค้าการลงทุนระหว่างไทยและฮังการีให้แน่นแฟ้นยิ่งขึ้น ซึ่งไทยและฮังการีมีความสัมพันธ์อันดีในทุกมิติ โดยเฉพาะด้านการค้าและการลงทุนที่มีศักยภาพและโอกาสในการขยายการค้า การลงทุน และความร่วมมือในด้านต่างๆ ที่จะเป็นประโยชน์ร่วมกันในอนาคต เช่น อุตสาหกรรมอาหารแปรรูป อุตสาหกรรมปิโตรเคมี เป็นต้น
นางอภิรดี กล่าวว่าการหารือครั้งนี้ จะเสนอให้ฮังการีลงทุนในระเบียงเศรษฐกิจพิเศษภาคตะวันออก (Eastern Economic Corridor: EEC) และใช้ไทยเป็นฐานการลงทุนและผลิตสินค้าเพื่อส่งออกในภูมิภาคเอเชีย และยังเชิญชวนให้เข้าร่วมงานแสดงสินค้าต่างๆ ที่จัดโดยกรมส่งเสริมการค้าระหว่างประเทศ กระทรวงพาณิชย์ เช่นTHAIFEX 2018 ซึ่งเป็นงานแสดงสินค้าอาหารระดับโลกที่จะจัดขึ้นในช่วงกลางปีหน้า
ประเทศฮังการีตั้งอยู่ใจกลางภูมิภาคยุโรป จึงเป็นศูนย์กระจายสินค้าที่สําคัญของยุโรปกลางและตะวันออก มีความเชี่ยวชาญในอุตสาหกรรมที่ใช้เทคโนโลยีทันสมัย และเป็นผู้ผลิตอาหารและสินค้าเกษตรที่สําคัญของภูมิภาคยุโรปตะวันออก นอกจากนี้ ยังเป็นฐานการผลิตรถยนต์ที่สําคัญแห่งหนึ่งของโลก เช่น BMW และ Audi เป็นต้น ปัจจุบันฮังการีสนใจที่จะขยายการลงทุนในไทยหลายสาขา โดยเฉพาะอุตสาหกรรมปิโตรเคมีที่ใช้เทคโนโลยีขั้นสูง ซึ่งเป็นอุตสาหกรรมแห่งอนาคตที่ไทยให้การสนับสนุน และให้สิทธิประโยชน์ด้านการลงทุนใน EEC นอกจากนี้ ฮังการียังสนใจที่จะเปิดตลาดสินค้าอาหารและปศุสัตว์ในไทยด้วย
ในปี 2559 ฮังการีเป็นคู่ค้าอันดับที่ 50 ของไทยในโลก มีมูลค่าการค้ารวม 587.11 ล้านเหรียญสหรัฐ ลดลงจากปีก่อนหน้าร้อยละ 4.75 ไทยส่งสินค้าส่งออกสําคัญไปฮังการี ได้แก่ เครื่องคอมพิวเตอร์อุปกรณ์และส่วนประกอบ รถยนต์ อุปกรณ์และส่วนประกอบ วงจรพิมพ์ ก๊อก วาล์วและส่วนประกอบ เครื่องใช้ไฟฟ้าและส่วนประกอบอื่นๆ สินค้านําเข้าจากฮังการีที่สําคัญ ได้แก่ เครื่องจักรไฟฟ้าและส่วนประกอบ เครื่องจักรกลและส่วนประกอบ สัตว์และผลิตภัณฑ์จากสัตว์ ผลิตภัณฑ์เวชกรรมและเภสัชกรรม เครื่องคอมพิวเตอร์ อุปกรณ์และส่วนประกอบ
รัฐบาลไทย-ข่าวทำเนียบรัฐบาล-"สุริยะ" ร่วมปาฐกถาในงานสัมมนา "EEC Next : ทุนไทย-เทศ ปักหมุด EEC" ระบุ ไทยมีโอกาสและความพร้อมสู่การเจริญเติบโตทางเศรษฐกิจอย่างต่อเนื่อง
วันพฤหัสบดีที่ 21 พฤศจิกายน 2562
"สุริยะ" ร่วมปาฐกถาในงานสัมมนา "EEC Next : ทุนไทย-เทศ ปักหมุด EEC" ระบุ ไทยมีโอกาสและความพร้อมสู่การเจริญเติบโตทางเศรษฐกิจอย่างต่อเนื่อง
​นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  กล่าวปาฐกถาในงานสัมมนา 'EEC Next : ทุนไทย-เทศ ปักหมุด EEC ' ณ โรงแรม แกรนด์ ไฮแอท เอราวัณ กรุงเทพฯ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวปาฐกถาในงานสัมมนา 'EEC Next : ทุนไทย-เทศ ปักหมุด EEC ' จัดโดยบริษัท เนชั่น มัลติมีเดีย กรุ๊ป จํากัด ในหัวข้อ 'ดึงอุตสาหกรรมเป้าหมายลงพื้นที่ EEC' ซึ่งในวันนี้มีผู้เข้าร่วมปาฐกถาพิเศษ ประกอบด้วย นายอุตตม สาวนายน รัฐมนตรีว่าการกระทรวงการคลัง , นายณัฐพล ทีปสุวรรณ รัฐมนตรีว่าการกระทรวงศึกษาธิการ และมี นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก เข้าร่วมเสวนา พร้อมด้วยนางสาวสุชาดา แทนทรัพย์ โฆษกกระทรวงอุตสาหกรรม ร่วมเป็นเกียรติ ณ โรงแรม แกรนด์ ไฮแอท เอราวัณ กรุงเทพฯ
โดยรัฐมนตรีว่าการกระทรวงอุตสาหกรรม กล่าวว่า การมี EEC เปรียบเสมือนเป็นหัวจักรในการขับเคลื่อนเศรษฐกิจอุตสาหกรรมไทยให้กลับมาเติบโตอีกครั้ง โดย EEC เป็น Mega Project ที่จะยกระดับความสําคัญของประเทศไทยในระดับอาเซียน และยังสร้างประโยชน์ให้กับคนในพื้นที่ และยังรวมถึงการพัฒนาเมืองและสิ่งแวดล้อม โดยเน้นการพัฒนาเมืองให้เป็นแบบ Smart City มีแผนการจัดระเบียบการขนส่งที่เชื่อมโยงการขนส่งทางบก ทางทะเล และทางอากาศ อันจะเชื่อมโยง CLMV และเชื่อมสู่ตลาดโลกต่อไป
"ผมยังคงเดินหน้าต่อยอดและขยายผล เพื่อให้เกิดการลงทุนในพื้นที่ให้มากขึ้น และจะเร่งเครื่องยนต์ขับเคลื่อนเศรษฐกิจไทยอย่างเต็มที่ และผมเชื่อมั่นว่า โมเดลการพัฒนาที่ดีและการขับเคลื่อนสู่การปฏิบัติอย่างต่อเนื่องและจริงจัง ภายใต้การบูรณาการความร่วมมือจากทุกภาคส่วนและศักยภาพของประเทศ ย่อมส่งผลให้มีเม็ดเงินเข้ามาลงทุนในประเทศไทยเพิ่มขึ้น ทําให้ความสามารถในการแข่งขันของประเทศสูงขึ้นในระยะยาว" รัฐมนตรีว่าการกระทรวงอุตสาหกรรม กล่าว #กระทรวงอุตสาหกรรม #รัฐมนตรีสุริยะ #EEC #EECNEXT
รัฐบาลไทย-ข่าวทำเนียบรัฐบาล-รมช.สธ. ลุยตลาดให้ได้มาตรฐาน เชื่อมวัฒนธรรมและการท่องเที่ยว
วันเสาร์ที่ 7 ธันวาคม 2562
รมช.สธ. ลุยตลาดให้ได้มาตรฐาน เชื่อมวัฒนธรรมและการท่องเที่ยว
กระทรวงสาธารณสุข ยกระดับมาตรฐานอาหาร Street Food ตลาดโต้รุ่งลํานารายณ์ จังหวัดลพบุรี เน้นสะอาด ปลอดภัย ให้กับผู้บริโภค หวังกระตุ้นเศรษฐกิจ เชื่อมวัฒนธรรมและการท่องเที่ยวไทย
กระทรวงสาธารณสุข ยกระดับมาตรฐานอาหาร Street Food ตลาดโต้รุ่งลํานารายณ์ จังหวัดลพบุรี เน้นสะอาด ปลอดภัย ให้กับผู้บริโภค หวังกระตุ้นเศรษฐกิจ เชื่อมวัฒนธรรมและการท่องเที่ยวไทย
วันนี้ (7 ธันวาคม 2562) ที่ จ.ลพบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยผู้บริหาร กระทรวงสาธารณสุขเปิดมหกรรม Street Food (อาหารริมบาทวิถี) และอาหารสะอาดรสชาติอร่อยครั้งที่ 11 เพื่อสร้างเสริมสุขภาพ ส่งเสริมเศรษฐกิจเชื่อมวัฒนธรรมและการท่องเที่ยวไทย ณ ถนน Street Food เทศบาลตําบลลํานารายณ์ อ.ชัยบาดาล จ.ลพบุรี
ดร.สาธิต กล่าวว่า กระทรวงสาธารณสุขได้ดําเนินโครงการพัฒนาอาหาร ริมบาทวิถีปลอดภัย สนับสนุนเศรษฐกิจและการท่องเที่ยววิถีไทย พัฒนาเป็นถนนอาหารริมบาทวิถีต้นแบบ (Model) ที่ได้มาตรฐานสุขาภิบาลอาหาร โดยในปี 2561 – 2562 จะพัฒนาในพื้นที่เป้าหมาย จํานวน 30 จังหวัด อาทิ จังหวัดเชียงใหม่ ลําปาง พระนครศรีอยุธยา สุพรรณบุรี ชลบุรี บุรีรัมย์ กาฬสินธุ์ อุบลราชธานี สุราษฎร์ธานี ภูเก็ต ตรัง และสงขลา และจะขยายพื้นที่ให้ครบทุกจังหวัดในปี 2564 โดยส่งเสริมและผลักดันให้ท้องถิ่นมีการนํากฎหมายไปบังคับใช้ ดังนี้ 1) ตั้งจุดจําหน่ายในบริเวณที่ได้รับการอนุญาต 2) ขออนุญาตจําหน่ายสินค้าในที่หรือทางสาธารณะ 3) ทุกร้านต้องผ่านเกณฑ์ข้อกําหนดด้านสุขาภิบาลอาหารสําหรับแผงลอยจําหน่ายอาหาร 4) ผู้จําหน่ายต้องมีความรู้หรือผ่านการอบรมด้านสุขาภิบาลอาหารตามหลักสูตรของกรมอนามัย และ 5) ผู้จําหน่ายมีสุขภาพร่างกายแข็งแรง ไม่เป็นโรคติดต่อที่ผ่านทางอาหารและน้ําเป็นสื่อ
ข้อมูลล่าสุดจากกรมอนามัย มีแผงลอยจําหน่ายอาหารทั่วประเทศ จํานวน 93,261 ร้าน ผ่านเกณฑ์มาตรฐานอาหารสะอาด รสชาติอร่อย (Clean Food Good Taste) จํานวน 79,012 ร้าน คิดเป็นร้อยละ84.72 สําหรับร้านอาหารริมบาทวิถีตลาดโต้รุ่งลํานารายณ์ มีร้านผ่านเกณฑ์มาตรฐานอาหารสะอาด รสชาติอร่อย(Clean Food Good Taste) 60 ร้าน และผ่านการอบรมได้รับบัตรผู้สัมผัสอาหารรับรอง 100 เปอร์เซ็นต์
“ขอให้ผู้บริโภคเลือกซื้อร้านจําหน่ายอาหารริมบาทวิถีที่มีป้ายรับรองมาตรฐานอาหารสะอาดของหน่วยงานราชการท้องถิ่นหรือใบอนุญาตที่ติดที่แผงลอย เช่น ป้ายมาตรฐานอาหารสะอาด รสชาติอร่อย (Clean Food Good Taste) ผู้จําหน่ายอาหารต้องแต่งกายสะอาด ตัดเล็บสั้น ไม่ใส่เครื่องประดับที่มือ ล้างมือก่อนสัมผัสอาหารทุกครั้ง ภาชนะใส่อาหารต้องสะอาด ปลอดภัย จัดเก็บเป็นระเบียบ ไม่ใช้ภาชนะโฟม”ดร.สาธิต กล่าว
ด้าน นางธัญญมน ศรีผ่าน นายกเทศมนตรีตําบลลํานารายณ์ กล่าวว่า ตลาดโต้รุ่งลํานารายณ์จ.ลพบุรี มีการจําหน่ายอาหารทุกวันตั้งแต่ 5 โมงเย็นถึง 4 ทุ่ม โดยเทศบาลตําบลลํานารายณ์ช่วยส่งเสริมพัฒนา ควบคุมมาตรฐาน และมีชมรมผู้ประกอบการค้าอาหารแผงลอยกลางคืนเป็นแกนนําในการช่วยรักษามาตรฐานอย่างต่อเนื่อง รวมถึงภาคีเครือข่ายสํานักงานสาธารณสุขจังหวัด สํานักงานสาธารณสุขอําเภอ และโรงพยาบาล เข้ามามีส่วนร่วมในการพัฒนา โดยในทุกๆ ปี ตลาดโต้รุ่งลํานารายณ์ จะมีการจัดงานมหกรรมอาหารริมบาทวิถี (Street Food) และอาหารสะอาด รสชาติอร่อย (Clean Food Good Taste) ซึ่งการจัดงานในครั้งนี้เป็นครั้งที่ 11 เน้นอาหารที่สะอาด รสชาติอร่อย และปลอดภัย พร้อมทั้งเป็นการ สืบสานประเพณี วัฒนธรรมท้องถิ่น และส่งเสริมสุขภาพประชาชน จากการบริโภคอาหารสะอาด ปลอดภัยด้วย
รัฐบาลไทย-ข่าวทำเนียบรัฐบาล-รมว.ทส.เป็นประธานในการประชุมผู้บริหารระดับหัวหน้าส่วนราชการในสังกัด ทส. ครั้ง 1/2560
วันศุกร์ที่ 27 มกราคม 2560
รมว.ทส.เป็นประธานในการประชุมผู้บริหารระดับหัวหน้าส่วนราชการในสังกัด ทส. ครั้ง 1/2560
กระทรวงทรัพยากรธรรมชาติและสิ่งแวดล้อม จัดประชุมผู้บริหารระดับหัวหน้าส่วนราชการในสังกัดกระทรวงฯ ครั้งที่ 1/ 2560
กระทรวงทรัพยากรธรรมชาติและสิ่งแวดล้อม จัดประชุมผู้บริหารระดับหัวหน้าส่วนราชการในสังกัดกระทรวงฯ ครั้งที่ 1/ 2560 โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม โดยมีผู้บริหารระดับสูงเข้าร่วมประชุมฯ ณ ห้องประชุม 202 อาคารกระทรวงทรัพยากรธรรมชาติและสิ่งแวดล้อม
ทั้งนี้ ในการประชุมดังกล่าว เป็นการติดตามผลการดําเนินงานสําคัญจากการประชุมฯครั้งที่ 4/2559 และการชี้แจงความคืบหน้าการดําเนินงานที่สําคัญ ประกอบด้วย การดําเนินงานของ ทส. ในการช่วยเหลือและฟื้นฟูความเสียหายจากปัญหาอุทกภัยในพื้นที่ภาคใต้ ผลการปฏิบัติงานศูนย์บัญชาการติดตามสถานการณ์ของกระทรวงทรัพยากรธรรมชาติและสิ่งแวดล้อม(ศตส.ทส.
รัฐบาลไทย-ข่าวทำเนียบรัฐบาล-ข้อปฏิบัติในการออกกำลังกาย
วันจันทร์ที่ 13 เมษายน 2563
ข้อปฏิบัติในการออกกําลังกาย
ออกกําลังกายอยู่บ้านดีที่สุด
-ไม่สวมหน้ากากอนามัยขณะออกกําลังกาย
-ไม่ควรออกกําลังกายในที่มีคนจํานวนมาก
รัฐบาลไทย-ข่าวทำเนียบรัฐบาล-นรม.เชิญชวนประชาชนร่วมกิจกรรมสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจำปี 2561 ณ พุทธมณฑล 25 ก.พ. – 2 มี.ค 61
วันอังคารที่ 20 กุมภาพันธ์ 2561
นรม.เชิญชวนประชาชนร่วมกิจกรรมสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจําปี 2561 ณ พุทธมณฑล 25 ก.พ. – 2 มี.ค 61
ก่อนการประชุมคณะรัฐมนตรี นายสุวพันธุ์ ตันยุวรรธนะ รมต.นร.ได้เข้าพบนายกรัฐมนตรีเพื่อประชาสัมพันธ์ในการจัดสัปดาห์เผยแผ่พระพุทธศาสนาเนื่องในเทศกาลวันมาฆบูชา พร้อมย้ําให้ยึดหลักคําสอนของพระพุทธเจ้าในการดําเนินชีวิตประจําวัน
วันนี้ ( 20 กุมภาพันธ์ 2561 ) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงานสัปดาห์เผยแผ่พระพุทธศาสนาเนื่องในเทศกาลวันมาฆบูชา ประจําปี 2561 ระหว่างวันที่ 25 กุมภาพันธ์ 2561 – 2 มีนาคม 2561
โอกาสนี้ รัฐมนตรีประจําสํานักนายกรัฐมนตรี ได้กล่าวรายงานว่า การจัดงานดังกล่าว มีวัตถุประสงค์เพื่อส่งเสริมให้พุทธศาสนิกชนได้น้อมนําหลักธรรมคําสอนทางพระพุทธศาสนามาประพฤติปฏิบัติตนในวิถีชีวิต และให้ทุกภาคส่วนในสังคมไทย ได้มีส่วนร่วมในกิจกรรมทางพระพุทธศาสนา โดยพร้อมเพรียงกันทั่วประเทศ โดยได้มีการเชิญชวนให้พุทธศาสนิกชนทั่วทั้งประเทศเข้าวัด ทําบุญ ลด ละ เลิก อบายมุขทั้งปวง และน้อมนําหลักธรรมคําสอนของพระพุทธเจ้ามาประพฤติปฏิบัติในชีวิตประจําวัน อันเป็นการส่งเสริมให้เกิดความสงบสุขและความรักสามัคคีในหมู่ประชาชนชาวไทย และนํามาซึ่งประโยชน์สุขต่อสังคมและประเทศชาติ
จากนั้น นายกรัฐมนตรีได้กล่าวว่า เนื่องในวันมาฆบูชาปี 2561 ซึ่งจะมาถึงในวันที่ 1 มีนาคม 2561 นั้น ขอให้ประชาชนและทุกภาคส่วนได้ยึดหลักคําสอนของพระพุทธเจ้าไปประพฤติปฎิบัติในการดําเนินชีวิตประจําวัน ตลอดจนมุ่งมั่นในการทําความดี ละเว้นความชั่ว พร้อมทําจิตใจให้ผ่องใส
นอกจานี้ นายกรัฐมนตรี ได้เยี่ยมชมบูธต่าง ๆ ของสํานักงานพระพุทธศาสนาแห่งชาติ พร้อมกล่าวเชิญชวนประชาชน ไปร่วมกิจกรรมต่าง ๆ ที่น่าสนใจเกี่ยวกับพระพุทธศาสนา ณ พุทธมณฑล จังหวัดนครปฐม ระหว่างวันที่ 25 กุมภาพันธ์ 2561 – วันที่ 2 มีนาคม 2561 อีกทั้งมีการจัดตลาดประชารัฐกว่า 100 บูธ เพื่อให้กลุ่มเกษตรกรทั้งประเทศนําสินค้ามาจําหน่าย เพื่อกระจายรายได้สู่ชุมชนอย่างทั่วถึง
ทั้งนี้ วัดในส่วนภูมิภาคและในต่างประเทศ สํานักงานพระพุทธศาสนาแห่งชาติด้วยความร่วมมือของทุกภาคส่วนทั้งภาครัฐและเอกชน ได้จัดกิจกรรมดังกล่าวโดยพร้อมเพรียงเช่นกัน
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แนวทางป้องกันโควิด-19
วันพุธที่ 17 มิถุนายน 2563
แนวทางป้องกันโควิด-19
สําหรับนักท่องเที่ยว
การจัดการตนเอง
-หลีกเลี่ยงสถานที่แออัด
-หลีกเลี่ยงการสัมผัสสัตว์
-ล้างมือให้สะอาด
-ไม่ใช้ชองร่วมกับผู้อื่น
-สังเกตอาการตนเอง
-สวมหน้ากากอนามัย
-ออกกําลังกาย
-ปฏิบัตตามกฎ
อาหาร
-แยกสํารับ
-กินอาหารปรุงสุก
การเว้นระยะห่าง
-เว้นระยะ 1-2 เมตร
-เลี่ยงการสัมผัสทางกาย
รัฐบาลไทย-ข่าวทำเนียบรัฐบาล-สาธิต เผยผู้เข้าเกณฑ์เฝ้าระวังโรคที่ รพ.สมเด็จพระนางเจ้าสิริกิติ์ 4 ราย ไม่มีไข้ รอผลตรวจ [กระทรวงสาธารณสุข]
วันเสาร์ที่ 14 มีนาคม 2563
สาธิต เผยผู้เข้าเกณฑ์เฝ้าระวังโรคที่ รพ.สมเด็จพระนางเจ้าสิริกิติ์ 4 ราย ไม่มีไข้ รอผลตรวจ [กระทรวงสาธารณสุข]
รัฐมนตรีช่วยว่าการกระทรวงสาธารณสุข เผยอาการผู้เข้าเกณฑ์เฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 จํานวน 4 คน จากเที่ยวบินอู่ฮั่น เช้านี้ไม่มีไข้ ผลการเอ็กซเรย์ปอด พบผิดปกติเล็กน้อย 3 ราย รอปรึกษาผู้เชี่ยวชาญ ส่งตรวจทางห้องปฏิบัติการหา
วันนี้ (5 กุมภาพันธ์ 2563) ที่โรงพยาบาลอาภากรเกียรติวงศ์ ฐานทัพเรือสัตหีบ จ.ชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย พล.ร.ท.วิชัย มนัสศิริวิทยา เจ้ากรมแพทย์ทหารเรือ พล.ร.ท.ประชาชาติ ศิริสวัสดิ์ โฆษกกองทัพเรือ และนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์ความคืบหน้า คนไทยที่กลับจากเมืองอู่ฮั่น เมื่อค่ําวานนี้ ( 4 กุมภาพันธ์ 2563 ) ทีมแพทย์ ได้ตรวจคัดกรอง หลังลงจากเครื่องบินพบมี 4 ราย อุณหภูมิร่างกายสูงเกินเกณฑ์มาตรฐาน เป็นชาย 2 ราย หญิง 2 ราย ขณะนี้รับไว้รักษาที่ห้องแยกโรคโรงพยาบาลสมเด็จพระนางเจ้าสิริกิติ์ กรมการแพทย์ทหารเรือ แรกรับผลการตรวจร่างกาย 3 ราย มีอาการไข้หวัด ไอ ส่วนอีก 1 ราย มีอาการท้องเสีย ทุกรายได้รับการเอ็กซเรย์ปอด และตรวจทางห้องปฏิบัติการ เพื่อตรวจหาเชื้อ
สําหรับอาการในเช้าวันนี้ รายที่ 1 เพศชาย ไม่มีไข้ รายที่ 2 เพศชาย มีอาการไอระคายคอ ไม่มีไข้ รายที่ 3 เพศหญิง มีอาการไอเล็กน้อย ไม่มีไข้ ทั้ง 3 ราย ผลเอ็กซเรย์ปอด พบความผิดปกติเล็กน้อย ส่งปรึกษาผู้เชี่ยวชาญ รายที่ 4 เพศหญิง เช้านี้ไม่มีไข้ ไม่มีอาการท้องเสีย ผลเอ็กซเรย์ปอดปกติ ทุกคนได้ส่งตรวจหาเชื้อทางห้องปฏิบัติการที่ศูนย์วิทยาศาสตร์การแพทย์ที่ 6 ชลบุรี
ทั้งนี้ กระทรวงสาธารณสุข ได้ส่งทีมแพทย์และผู้เชี่ยวชาญด้านระบาดวิทยา วางแผนร่วมกับทีมแพทย์ทหารเรือ ในส่วนผู้ที่รับตัวไว้ที่เรือนรับรองฐานทัพเรือสัตหีบจํานวน 134 คน โดยมีทีมเฝ้าระวัง สังเกตอาการ ตลอด 24 ชั่วโมง และวันนี้ทีมสอบสวนโรคเคลื่อนที่เร็วจะเข้าไปตรวจเพิ่มเติม พร้อมเก็บตัวอย่างทางห้องปฏิบัติการ ส่วนระบบการสื่อสารมีพร้อมแล้วอยู่ระหว่างการพูดคุยเตรียมการกับญาติ นอกจากนี้ ยังได้จัดเตรียมสํารองโรงพยาบาลอีก 4 แห่ง ได้แก่ โรงพยาบาลสมเด็จพระนางเจ้าสิริกิติ์ กรมการแพทย์ทหารเรือ โรงพยาบาลบ้านฉาง จ.ระยอง โรงพยาบาลสัตหีบ กม.10 โรงพยาบาลชลบุรี ในกรณีที่พบผู้เข้าเกณฑ์เฝ้าระวังเพิ่มเติม
ในส่วนกัปตัน ลูกเรือ เจ้าหน้าที่สถานทูต และทีมแพทย์ พยาบาลที่เดินทางมาพร้อมกับเที่ยวบินนี้ ระหว่างปฏิบัติภารกิจ ทุกคนได้สวมชุดป้องกันตนเองตามมาตรฐาน ภายใต้การกํากับของพยาบาลป้องกันและควบคุมการติดเชื้อ ทําให้ความเสี่ยงในการรับเชื้อจึงต่ํา ทุกคนสบายดี สามารถกลับไปปฏิบัติหน้าที่ได้ตามปกติ
************************************5 กุมภาพันธ์ 2563
รัฐบาลไทย-ข่าวทำเนียบรัฐบาล-สหรัฐฯ ชื่นชมบทบาทไทยในฐานะประธานอาเซียน พร้อมกระชับความร่วมมืออย่างใกล้ชิด
วันจันทร์ที่ 4 พฤศจิกายน 2562
สหรัฐฯ ชื่นชมบทบาทไทยในฐานะประธานอาเซียน พร้อมกระชับความร่วมมืออย่างใกล้ชิด
สหรัฐฯ ชื่นชมบทบาทไทยในฐานะประธานอาเซียน พร้อมกระชับความร่วมมืออย่างใกล้ชิด
วันนี้ (4 พฤศจิกายน 2562) เวลา 10.00 น. ณ ห้อง Sapphire 108 ชั้น 1 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับนายโรเบิร์ต ซี โอไบรอัน (Robert O’Brien) ที่ปรึกษาด้านความมั่นคงแห่งชาติสหรัฐอเมริกา ผู้แทนพิเศษของประธานาธิบดีสหรัฐอเมริกา และหัวหน้าคณะผู้แทนสหรัฐอเมริกาในการประชุมสุดยอดอาเซียนครั้งที่ 35 และการประชุมที่เกี่ยวข้อง ภายหลังเสร็จสิ้นการหารือ ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีย้ําว่าไทยพร้อมร่วมมืออย่างใกล้ชิดกับรัฐบาลสหรัฐฯ เพื่อส่งเสริมความสัมพันธ์และความร่วมมือทวิภาคีระหว่างกัน และเพื่อประโยชน์ของทั้งสองประเทศ เช่น การลงทุน การต่อต้านการค้ามนุษย์ และการสนับสนุนบทบาทของสหรัฐฯ ในการเพิ่มพูนความร่วมมือกับภูมิภาค พร้อมฝากความระลึกถึงประธานาธิบดีสหรัฐฯ และภริยา โดยหวังว่าจะมีโอกาสได้ต้อนรับที่ประเทศไทย
ที่ปรึกษาด้านความมั่นคงสหรัฐฯ แสดงความขอบคุณในการต้อนรับอย่างอบอุ่นของไทย และกล่าวว่าประธานาธิบดีสหรัฐฯ ได้ฝากหนังสือถึงนายกรัฐมนตรี เพื่อย้ําว่าสหรัฐฯ ให้ความสําคัญกับการกระชับความสัมพันธ์กับไทยในฐานะมิตรประเทศอันใกล้ชิด ชื่นชมการดํารงตําแหน่งประธานอาเซียนของไทยในปีนี้ และยืนยันว่าสหรัฐฯ พร้อมมีบทบาทอย่างสร้างสรรค์ในการร่วมมือกับไทยและอาเซียนเพื่อประโยชน์ร่วมกันของภูมิภาคต่อไป
ทั้งสองฝ่ายชื่นชมความร่วมมือไทย-สหรัฐฯ มีความใกล้ชิดและครอบคลุม โดยเฉพาะอย่างยิ่งความสัมพันธ์ด้านความมั่นคง รวมถึงความท้าทายในรูปแบบใหม่ ไทยมุ่งมั่นในการป้องกันและปราบปรามการค้ามนุษย์อย่างเป็นรูปธรรมและต่อเนื่อง สําหรับความร่วมมือด้านเศรษฐกิจทั้งสองฝ่ายยินดีที่การประชุม Indo-Pacific Business Forum ในวันนี้ จะเป็นโอกาสอันดีในการเสริมสร้างความร่วมมือด้านการค้าการลงทุนของภาคเอกชน โดยเฉพาะสาขาโครงสร้างพื้นฐาน พลังงาน ดิจิทัล ทั้งนี้ระหว่างการหารือได้มีการหยิบยกประเด็นการประกาศพักสิทธิ GSP บางส่วนของไทย ซึ่งสหรัฐฯ รับไปพิจารณาอย่างถี่ถ้วนอีกครั้งเพื่อไม่ให้ส่งผลกระทบต่อภาคเอกชนไทย
รัฐบาลไทย-ข่าวทำเนียบรัฐบาล-“ชิมช้อปใช้” เฟส 1 - 3 ผลตอบรับดีต่อเนื่อง ความนิยม g-Wallet ช่อง 2 เพิ่มขึ้น ยอดใช้จ่ายเพิ่มขึ้น 10 เท่า ใน 1 เดือน
วันศุกร์ที่ 29 พฤศจิกายน 2562
“ชิมช้อปใช้” เฟส 1 - 3 ผลตอบรับดีต่อเนื่อง ความนิยม g-Wallet ช่อง 2 เพิ่มขึ้น ยอดใช้จ่ายเพิ่มขึ้น 10 เท่า ใน 1 เดือน
ความคืบหน้ามาตรการ “ชิมช้อปใช้” ซึ่งเห็นผลความสําเร็จในการใช้จ่ายของประชาชนที่เพิ่มสูงขึ้นอย่างชัดเจนและต่อเนื่อง โดยเฉพาะการใช้จ่ายผ่านกระเป๋า g-Wallet ช่อง 2
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการ “ชิมช้อปใช้” ซึ่งเห็นผลความสําเร็จในการใช้จ่ายของประชาชนที่เพิ่มสูงขึ้นอย่างชัดเจนและต่อเนื่อง โดยเฉพาะการใช้จ่ายผ่านกระเป๋า g-Wallet ช่อง 2
ภาพรวมการใช้จ่ายของประชาชนตั้งแต่วันที่ 27 กันยายน จนถึงวันที่ 28 พฤศจิกายน 2562 มีผู้ใช้สิทธิ์รวม 3 เฟส จํานวน 11,761,099 ราย มีการใช้จ่ายรวม 16,535 ล้านบาท จากการวิเคราะห์พบว่า การใช้จ่ายของประชาชนในช่วงเฟส 1 และเฟส 2 มีการใช้จ่ายผ่าน g-Wallet ช่อง 1 คือ สิทธิ์จํานวน 1,000 บาท ที่ได้รับการสนับสนุนจากรัฐบาลเป็นส่วนใหญ่ อย่างไรก็ดี ในช่วง 1 เดือนที่ผ่านมา การใช้จ่ายผ่าน g-Wallet ช่อง 2 ขยายตัวสูงขึ้นต่อเนื่อง ล่าสุดการใช้จ่ายผ่าน g-Wallet ช่อง 2 เพิ่มสูงขึ้นถึง 353 ล้านบาทต่อวัน โดยมีกลุ่มผู้ใช้สิทธิ์มากกว่า 21,000 คนต่อวัน และมีแนวโน้มการใช้จ่ายผ่าน g-Wallet ช่อง 2 สูงขึ้นอย่างต่อเนื่อง โดยยอดการใช้จ่ายรวม g-Wallet ช่อง 2 ประมาณ 4,928 ล้านบาท ซึ่งเพิ่มขึ้นกว่า 10 เท่า เมื่อเทียบกับช่วงปลายเดือนตุลาคม 2562 ที่ประมาณ 400 ล้านบาท และมีค่าเฉลี่ยยอดการใช้จ่ายต่อรายเพิ่มขึ้นต่อเนื่องมาอยู่ที่ประมาณ 23,109 บาท อีกทั้ง สัดส่วนการใช้จ่ายผ่าน g-Wallet ช่อง 2 เมื่อเทียบกับช่อง 1 ปรับตัวเพิ่มขึ้นต่อเนื่อง โดยปัจจุบันคิดเป็นสัดส่วนประมาณ 1 ใน 3 ของการใช้จ่ายรวม สะท้อนความนิยมของประชาชนต่อมาตรการ “ชิมช้อปใช้” ที่มีพัฒนาการเชิงบวกอย่างต่อเนื่อง
สําหรับการเข้าร่วมมาตรการนี้ ยังคงเปิดรับการลงทะเบียนของกลุ่มผู้สูงอายุที่มีอายุ 60 ปีบริบูรณ์ขึ้นไปอย่างต่อเนื่องเพื่ออํานวยความสะดวกและให้มั่นใจได้ว่าผู้สูงอายุทุกคนที่สนใจเข้าร่วมมาตรการสามารถทยอยเข้าร่วมได้ตามความประสงค์ ในส่วนของการใช้จ่ายภายใต้มาตรการ ยังสามารถดําเนินการอย่างต่อเนื่องโดยจะสิ้นสุดในวันที่ 31 มกราคม 2563 จึงขอเชิญชวนให้ประชาชนออกมาใช้จ่ายผ่าน g-Wallet ช่อง 2 เพื่อมีส่วนช่วยในการส่งเสริมการบริโภคภายในประเทศและมีสิทธิได้รับเงินคืนสูงสุดถึงร้อยละ 20 อีกด้วย
สอบถามข้อมูลเพิ่มเติม
ข้อมูลมาตรการ : สํานักงานเศรษฐกิจการคลัง โทร 02 2739020 ต่อ 3523 3508
การรับสมัครร้านค้า : กรมบัญชีกลาง โทร 02 2706400 ต่อ 7
App “เป๋าตัง” : ธนาคารกรุงไทย โทร 02 1111144
ข้อมูลเที่ยวชิมช้อปใช้ : การท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-สธ.เร่งหาข้อเท็จจริงกรณีสาวโรงงาน ร้องเรียน หมอลวนลามขณะตรวจร่างกาย
วันอาทิตย์ที่ 26 พฤศจิกายน 2560
สธ.เร่งหาข้อเท็จจริงกรณีสาวโรงงาน ร้องเรียน หมอลวนลามขณะตรวจร่างกาย
กระทรวงสาธารณสุขสั่งนายแพทย์สาธารณสุขจังหวัดนครราชสีมา เร่งหาข้อเท็จจริง กรณี แพทย์ลวนลามสาวโรงงานขณะตรวจร่างกาย
กระทรวงสาธารณสุขสั่งนายแพทย์สาธารณสุขจังหวัดนครราชสีมา เร่งหาข้อเท็จจริง กรณี แพทย์ลวนลามสาวโรงงานขณะตรวจร่างกาย
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษกกระทรวงสาธารณสุขให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุขได้สั่งการให้สาธารณสุขจังหวัดนครราชสีมาเร่ง ตรวจสอบหาข้อเท็จจริงกรณีดังกล่าว ซึ่งเบื้องต้นพบว่าเป็นนายแพทย์ที่ปฏิบัติเวชกรรมในสถานพยาบาลเอกชน ซึ่งจะมีกฎหมายอีกฉบับหนึ่งคือ พรบ.วิชาชีพเวชกรรม โดยแพทยสภาจะเป็นผู้ดูแลผู้ที่ประกอบวิชาชีพเวชกรรมไม่ว่าจะอยู่ในภาครัฐหรือ ภาคเอกชน ให้ประกอบวิชาชีพเป็นไปตามมาตรฐาน และอยู่ในจริยธรรมที่เหมาะสม สําหรับกระทรวงสาธารณสุขในฐานะหน่วยงานกลาง หน่วยงานหลักดูแลสาธารณสุขของประเทศไทย ไม่ได้นิ่งนอนใจ ได้สั่งการให้นายแพทย์สาธารณสุขจังหวัดติดตามข้อมูลอย่างใกล้ชิด เนื่องจากพื้นที่เกิดเหตุอยู่ในจังหวัดนครราชสีมา
ในการตรวจร่างกายผู้ป่วยนั้นมีหลายครั้งที่แพทย์ต้องตรวจผู้ป่วยและสัมผัสร่างกายเพื่อวินิจฉัยโรคให้เป็นไปตามมาตรฐาน ในกรณีที่มีการตรวจเพศตรงข้ามหรือเพศเดียวกันก็ตามควรจะมีบุคคลที่สามโดยเฉพาะเป็นเพศตรงข้ามกันอยู่ด้วย เพื่อเป็นการรับรู้ว่ามีการสัมผัสกับร่างกาย และไม่ให้เกิดการกระทบกับการวินิจฉัยโรคให้เป็นไปตามมาตรฐานโดยทั่วไป ทั้งนี้กระทรวงสาธารณสุขได้กําชับให้ผู้ที่เกี่ยวข้องพึงระวังให้เรื่องนี้และให้เป็นอุทาหรณ์ในการปฏิบัติงานต่อไป
อย่างไรก็ตาม กระทรวงสาธารณสุขขอแนะนําให้ผู้ที่ได้รับผลกระทบเข้าแจ้งความที่สถานีตํารวจและแจ้งมาที่แพทยสภา เพื่อแพทยสภาจะได้ตั้งคณะกรรมการเพื่อสอบสวนเรื่องราวและข้อเท็จจริง หรือาจร้องเรียนในเรื่องความประพฤติไม่เหมาะสม ประพฤติผิดจริยธรรม หรือประพฤติไม่ได้มาตรฐานวิชาชีพ
********************** 26 พฤศจิกายน 2560
รัฐบาลไทย-ข่าวทำเนียบรัฐบาล-สมเด็จพระสังฆราช สกลมหาสังฆปริณายก   เสด็จเป็นประธานฝ่ายสงฆ์ ในงานบำเพ็ญกุศลครบรอบปีที่ 31  ศูนย์พัฒนาการจัดสวัสดิการสังคมผู้สูงอายุวาสนะเวศม์ จ.พระนครศรีอยุธยา
วันจันทร์ที่ 8 พฤษภาคม 2560
สมเด็จพระสังฆราช สกลมหาสังฆปริณายก   เสด็จเป็นประธานฝ่ายสงฆ์ ในงานบําเพ็ญกุศลครบรอบปีที่ 31  ศูนย์พัฒนาการจัดสวัสดิการสังคมผู้สูงอายุวาสนะเวศม์ จ.พระนครศรีอยุธยา
สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก เสด็จเป็นประธานฝ่ายสงฆ์ ในงานบําเพ็ญกุศลครบรอบปีที่ 31
ศูนย์พัฒนาการจัดสวัสดิการสังคมผู้สูงอายุวาสนะเวศม์ จ.พระนครศรีอยุธยา โดยมี รมว.พม.และข้าราชการเจ้าหน้าที่ พม. เฝ้ารับเสด็จ
วันนี้ (8 พ.ค. 60) เวลา 09.30 น. สมเด็จพระอริยวงศาคตญาณ (อมฺพรมหาเถร) สมเด็จพระสังฆราชสกลมหาสังฆปริณายก เสด็จเป็นประธานฝ่ายสงฆ์ ในงานบําเพ็ญกุศลครบรอบปีที่ 31 ศูนย์พัฒนาการจัดสวัสดิการสังคมผู้สูงอายุวาสนะเวศม์ จังหวัดพระนครศรีอยุธยา โดยมี
พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด.พม.) นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยาและคณะผู้บริหาร ข้าราชการเจ้าหน้าที่หน่วยงานในสังกัดกระทรวงการพัฒนาสังคมฯ เฝ้ารับเสด็จฯ ณ อาคารเอนกประสงค์ ศูนย์พัฒนาการจัดสวัสดิการสังคมผู้สูงอายุวาสนะเวศม์ อําเภอนครหลวง จังหวัดพระนครศรีอยุธยา
พลตํารวจเอก อดุลย์ กล่าวว่า สืบเนื่องจากครั้งที่สมเด็จพระอริยวงศาคตญาณ (วาสนมหาเถระ) สมเด็จพระสังฆราชสกลมหาสังฆปรินายก วัดราชบพิธสถิตมหาสีมาราม เมื่อครั้งยังมีพระชนม์ได้ทรงหายประชวรในปีพุทธศักราช 2528 คณะศิษยานุศิษย์ถือเป็นสิริมงคลและพระบารมีธรรม จึงได้ดําเนินการจัดสร้างสถานสงเคราะห์คนชราวาสนะเวศม์ขึ้น เพื่อช่วยเหลือสงเคราะห์คนชราที่ได้รับความยากลําบาก และประสบปัญหาทางสังคมให้ได้มีที่อยู่อาศัย ที่ตําบลบ่อโพง อําเภอนครหลวง จังหวัดพระนครศรีอยุธยา ซึ่งเป็นตําบลและอําเภอที่ประสูติของพระองค์เป็นการสร้างความเจริญและตอบแทนชาติภูมิของพระองค์ ซึ่งสมเด็จพระสังฆราชสกลมหาสังฆปรินายก เสด็จวางศิลาฤกษ์ เมื่อวันที่ 2 กุมภาพันธ์ 2529 และได้ทําพิธีเปิดเป็นทางการเมื่อวันที่ 8 พฤษภาคม 2530 โดยสมเด็จพระศรีนครินทราบรมราชชนนี เสด็จพระราชดําเนินเป็นองค์ประธาน และสมเด็จพระสังฆราชทรงโปรดประทานชื่อสถานสงเคราะห์แห่งนี้ว่า “วาสนะเวศม์” ซึ่งมีความหมายว่า ที่อยู่ของผู้มีบุญ ซึ่งมีพื้นที่รวมประมาณ 26 ไร่ มีค่าดําเนินการก่อสร้างทั้งสิ้นประมาณ 30 ล้านบาทเศษ ทั้งนี้ สมเด็จพระสังฆราช (วาสนมหาเถระ) สกลมหาสังฆปริณายก องค์ที่ 18 ได้ก่อตั้งสถานสงเคราะห์คนชราวาสนะเวศม์ และมอบให้กับกรมประชาสงเคราะห์บริหารจัดการ ในปี พ.ศ.2530 โดยมีกิจกรรมหลักคือ การไถ่ชีวิตโค–กระบือ เพื่อนําโค–กระบือทั้งหมดเข้าธนาคารโค–กระบือ เพื่อเกษตรกรตามพระราชดําริซึ่งดําเนินการเป็นประจําทุกปี
พลตํารวจเอก อดุลย์ กล่าวเพิ่มเติมว่า ปัจจุบันได้มีการเปลี่ยนชื่อ“สถานสงเคราะห์คนชราวาสนะเวศม์ฯ” เป็น “ศูนย์พัฒนาการจัดสวัสดิการสังคมผู้สูงอายุวาสนะเวศม์ฯ” ซึ่งในปีนี้ครบรอบปีที่ 31 ของการก่อตั้งศูนย์ฯ กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) จึงได้กําหนดจัดงานบําเพ็ญกุศลครบรอบปีที่ 31 ของการก่อตั้งศูนย์ฯ ในวันนี้ (8 พ.ค. 60) ซึ่งภายในงานมีการถวายภัตตาหารเพลแด่พระสงฆ์ จํานวน 30 รูป การไถ่ชีวิตโค-กระบือ และปลูกต้นไม้ (ต้นลําดวน)